cyanic-selkie/wikianc huggingface dataset:
ஆர்னால்ட் பால்மர்
முதலீட்டாளர்
கோல்ப் விளையாட்டு வீரர் என்று மட்டுமல்லாமல் நல்ல முதலீட்டாளராகவும் இருந்தார். தானியங்கி மற்றும் விமான குழுமங்களில் தம் பணத்தை முதலீடுகள் செய்தார். 1990களில் ஒவ்வொரு ஆண்டும் 20 மில்லியன் டாலர்கள் ஈட்டினார்.
பிற நற்செயல்கள்
1958 முதல் பிரீமேஸன்சில் உறுப்பினராக இருந்தார். ஸ்காட்லாந்து கால்பந்து கிளப்பை ஆதரித்து வந்தார். குழந்தைகள், இளைஞர்கள் முதலியோருக்கு உதவும் வகையில் ஓர் அறக்கட்டளை நிறுவினார். ஆர்லாண்டாவில் ஒரு மருத்துவமனையையும் தொடங்கினார்.
வெற்றிப் பதக்கங்கள்
2004 ஆம் ஆண்டில் குடியரசுத் தலைவர் சுதந்திர பதக்கமும் 2009ல் காங்கிரசின் தங்கப் பதக்கமும் ஆர்னால்டு பால்மருக்கு வழங்கப்பட்டன.
இவர் வானுர்தி இயக்குவதிலும் வல்லவராக இருந்தார். 1999இல் இவரது 70 ஆம் பிறந்த நாளில் லாட்ரோபில் உள்ள வானூர்தி நிலையத்துக்கு இவர் பெயர் சூட்டப்பட்டது.
சான்றாவணம்
பகுப்பு:அமெரிக்க விளையாட்டு வீரர்கள் பகுப்பு:1929 பிறப்புகள் பகுப்பு:2016 இறப்புகள்
இராமகிருஷ்ண ஆணை
thumb| கொல்கத்தாவின் பாக்பஜாரில் இராமகிருட்டிண மடம் இராமகிருஷ்ணரின் ஆணை ( Ramakrishna Order) என்பது இராமகிருட்டிணரால் நிறுவப்பட்ட துறவற பரம்பரையாகும். இராமகிருட்டிண மடத்தில் ஆண் சந்நியாசிகள் மற்றும் பிரம்மச்சாரிகள் உள்ளனர். 1886 சனவரியில் கோசிபூர் மாளிகையில் அவர் தனது நெருங்கிய சீடர்களில் பன்னிரண்டு பேருக்கு துறவரத்தை வழங்கினார். 1886 ஆம் ஆண்டில் இராமகிருஷ்ணர் காலமான பிறகு விவேகானந்தர் தலைமையில் இளம் சீடர்கள் ஒரு புதிய துறவற ஒழுங்காக ஒழுங்கமைத்தனர்.
இராமகிருஷ்ண ஆணையை, இளம் துறவிகளுக்குப் பயிற்சி அளிக்கும் சட்டப்பூர்வ நிறுவனமான இராமகிருட்டிண மடத்துடன் இதை குழப்பிக் கொள்ளக் கூடாது. அனாதை இல்லங்கள், மருத்துவமனைகள், ஆரம்பப் பள்ளிகள், உயர்நிலைப் பள்ளிகள், கல்லூரிகள் மற்றும் பல்கலைக்கழகங்கள் - அத்துடன் கிராமங்களில் பேரிடர் நிவாரணம் மற்றும் பொருளாதார மேம்பாடு உள்ளிட்ட தொண்டுப் பணிகளைச் செய்யும் இராமகிருசுண இயக்கம் என்ற இணையான அமைப்பும் உள்ளது.
தகவல்
இது இராமகிருட்டிண மடம் மற்றும் இராமகிருசுண இயக்கம் ஆகிய இரட்டை அமைப்புகளை உருவாக்கியது. இவை இரண்டும் இந்தியாவின் கொல்கத்தா]விற்கு அருகிலுள்ள பேலூர் மடத்தை தலைமையிடமாகக் கொண்டுள்ளன. வங்காளத் துறவியான இராமகிருஷ்ணரால் இந்த அமைப்புகள் ஈர்க்கப்பட்டன. இராமகிருஷ்ணர் 1836 ஆண்டு பிறந்தார். அவர் தனது இளம் சீடர்களை விவேகானந்தரிடம் ஒப்படைக்க முடிவு செய்தார். [[விவேகானந்தர் 1897 ஆம் ஆண்டு இராமகிருஷ்ண மடத்தை நிறுவினார். இராமகிருஷ்ணர் காலமான பிறகு விவேகானந்தர் தலைமையில் இளம் சீடர்கள் ஒரு புதிய துறவற ஒழுங்காக ஒழுங்கமைத்தனர். இராமகிருஷ்ணா இயக்கம் "மனிதனில் கடவுளை வழிபடுதல்" என்ற நடைமுறையை செயல்படுத்த இணையான அமைப்பாக அமைக்கப்பட்டது.
இந்தியத் துணைக்கண்டம், ஐரோப்பா, உருசியா, ஜப்பான், தென் அமெரிக்கா, ஆப்பிரிக்கா, கனடா மற்றும் அமெரிக்கா ஆகிய நாடுகளில் இந்த இயக்கத்துடன் தொடர்புடைய 166 மையங்கள் உள்ளன. இராமகிருஷ்ண இயக்கம் பஞ்சம், தொற்றுநோய், தீ, வெள்ளம், பூகம்பம், சூறாவளி மற்றும் வகுப்புவாத மோதல்களால் பாத்திக்கப்பட்டவர்களுக்கு நிவாரணம் மற்றும் உதவிகளை வழங்க முயற்சிக்கிறது.
முத்திரை
இராமகிருஷ்ண ஆணையின் முத்திரையில் கடவுளுக்கான நான்கு பாதைகளுக்கான அவர்களின் யோசனையை சித்தரிக்கும் சில சின்னங்கள் உள்ளன. தன்னலமற்ற வேலை என்று பொருள்படும் அலை அலையான நீரையும், தாமரை என்றால் கடவுளின் அன்பையும், உதய சூரியன் என்றால் அறிவையும், சூழ்ந்த பாம்பு என்பது ஆன்மீக சக்திகளின் விழிப்புணர்வையும் உள்ளடக்கியது.
முன்னிலைக்கோட்டை ஊராட்சி
முன்னிலைக்கோட்டை ஊராட்சி (Munnilaikottai Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஆத்தூர் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3134 ஆகும். இவர்களில் பெண்கள் 1576 பேரும் ஆண்கள் 1558 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவுல் அல்லோட்
பவுல் அல்லோட் (Paul Allott, பிறப்பு: செப்டம்பர் 14 1956), இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும், 245 முதல்தர துடுப்பாட்டப் போட்டிகளிலும், 291 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1981 - 1985 ஆண்டுகளில் பிரதிநிதித்துவப் படுத்தியுள்ளார்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1956 பிறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
தைரியலட்சுமி
தைரிய லட்சுமி 1979 ஆம் ஆண்டு வெளிவந்த தமிழ்த் திரைப்படமாகும். கோபு இயக்கத்தில் வெளிவந்த இத்திரைப்படத்தில் ஜெய்சங்கர், லட்சுமி மற்றும் பலரும் நடித்திருந்தனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:லட்சுமி நடித்த திரைப்படங்கள்
டான் காஹ் கீ தொடருந்து நிலையம்
டான் காஹ் கீ தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	மத்தியப்	பகுதியில்	டான் காஹ் கீ	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	ஏழாவது	தொடருந்துநிலையமாகும். இது	ஆறாவது வழி தொடருந்து நிலையம் மற்றும்	பூ மலை தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
இருபதுகோணி
வடிவியலில், இருபதுகோணி (Icosagon) என்பது இருபது பக்கங்களை உடைய பல்கோணி ஆகும். எந்தவோர் இருபதுகோணியினதும் அகக்கோணங்களின் கூட்டுத்தொகையானது 3240° ஆக இருக்கும்.
ஒழுங்கான இருபதுகோணியொன்றின் அகக்கோணமொன்று 162° ஆகவும் புறக்கோணமொன்று 18° ஆகவும் இருக்கும்.
பயன்பாடுகள்
த பிரைசு இசு இரைட்டு என்ற ஐக்கிய அமெரிக்க ஆட்ட நிகழ்ச்சியில் இருபதுகோணி வடிவில் அமைந்த சில்லுப் பயன்படுத்தப்பட்டுள்ளது.
சுவசுத்திக்காச் சின்னமானது ஒழுங்கற்ற இருபதுகோணியின் வடிவில் அமைந்துள்ளது.
அமைப்பு
கவராயத்தையும் நேர்விளிம்பையும் மட்டும் பயன்படுத்தி ஒழுங்கான இருபதுகோணியொன்றை வரைய முடியும்.
மேற்கோள்கள்
பகுப்பு:பல்கோணிகள்
வடுவூர் வடபாதி ஊராட்சி
வடுவூர் வடபாதி ஊராட்சி (Vaduvur Vadapathi Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4894 ஆகும். இவர்களில் பெண்கள் 2511 பேரும் ஆண்கள் 2383 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிறந்த நகைச்சுவை நடிகருக்கான தமிழக அரசு திரைப்பட விருது
சிறந்த நகைச்சுவை நடிகருக்கான தமிழக அரசு திரைப்பட விருது  (Tamil Nadu State Film Award for Best Comedian) என்பது தமிழக அரசு திரைப்பட விருதுகளின் கீழ் தமிழக அரசால் வருடாந்தம் வழங்கப்படும் விருதுகளில் ஒன்றாகும்.
பட்டியல்
இவ்விருதை வென்றோர் பட்டியல் கீழே தரப்பட்டுள்ளது.
மேற்கோள்கள்
பகுப்பு:தமிழ்நாடு அரசின் திரைப்பட விருதுகள்
களக்காடு சத்தியவாகீசுவரர் கோயில்
களக்காடு சத்தியவாகீசுவரர் கோயில் திருநெல்வேலி மாவட்டத்தில் உள்ள தேவார வைப்புத்தலமாகும்.
இறைவன், இறைவி
இக்கோயிலில் உள்ள இறைவன் சத்தியவாகீசுவரர் ஆவார். இறைவி கோமதியம்மாள் ஆவார்.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
கண்டி தர்மராஜா கல்லூரி
கண்டி தர்மராஜா கல்லூரி (Dharmaraja College, (சிங்களம்: ධර්මරාජ විද්‍යාලය) இலங்கையிலுள்ள முன்னணி ஆண்கள் பாடசாலைகளில் ஒன்று. தேசியப் பாடசாலையான இக்கல்லூரி கண்டி மாவட்டத்தில் அமைந்துள்ளது.
திருத்தந்தை பிரான்சிசு நியமித்த கர்தினால்கள்
திருத்தந்தை பிரான்சிசு நியமித்த கர்தினால்கள் என்னும் தலைப்பின் கீழ் கத்தோலிக்க திருச்சபையின் தலைவராக விளங்கும் திருத்தந்தை பிரான்சிசு 2004, சனவரி 12ஆம் நாள் கர்தினால் பதவிக்கு உயர்த்துவதாக அறிவித்து, பின்னர் 2014, பெப்ருவரி 22ஆம் நாளில் வத்திக்கான் நகரத்தின் புனித பேதுரு பெருங்கோவிலில் கர்தினால்மார்களாக நியமித்த 19 திருச்சபைத் தலைவர்கள் இடம் பெறுகிறார்கள். திருத்தந்தை பிரான்சிசு 2013, மார்ச்சு 13ஆம் நாள் கத்தோலிக்க திருச்சபையின் 266ஆம் திருத்தந்தையாகப் பொறுப்பேற்ற பின் முதன்முறையாக கர்தினால்களை நியமித்தார்.
கண்டி தர்மராஜா கல்லூரி
கண்டி மாநகரில் கண்டி வாவியின் தென்முனையில் இயற்கை வனப்புமிக்க சூழலில் இப்பாடசாலை அமைந்துள்ளது. இதுவொரு பௌத்த பாடசாலையாகும். சேர். ஹென்ரி ஸ்டீல் ஓல்கொட், என்பவரால் சூன் 30 1887 ஆண்டில் ஆரம்பிக்கப்பட்டது. இக்கல்லூரியில் தரம் 1 - 13 வரை வகுப்புகள் உள்ளன. 4500க்கும் மேற்பட்ட மாணவர்கள் கல்வி கற்கின்றனர். இதன் தற்போதைய அதிபர் கே. எம். கீர்த்திரத்ன ஆவார்.
திருத்தந்தை பிரான்சிசு நியமித்த கர்தினால்கள்
இவ்வாறு கர்தினால்களை நியமிப்பது குறித்த அறிக்கையை திருத்தந்தையின் சாதாரண ஆலோசனைக்குழுகு கூட்டத்தின்போது கர்தினால்களின் முன்னிலையில் திருத்தந்தை பிரான்சிசு அறிவித்தார். புதிதாக நியமிக்கப்பட்ட 19 கர்தினால்மார்களுள் மூன்று பேர் 80 வயதினை எட்டிவிட்டதால் திருத்தந்தையைத் தேர்ந்தெடுக்கும் உரிமை அவர்களுக்குக் கிடையாது. எஞ்சிய 16 பேரும் புதிய திருத்தந்தையைத் தேர்ந்தெடுக்க உரிமை கொண்டுள்ளனர்.
கண்டி தர்மராஜா கல்லூரி
வெளியிணைப்புக்கள்
பகுப்பு:இலங்கையின் தேசிய பாடசாலைகள் பகுப்பு:இலங்கையின் ஆண்கள் பாடசாலைகள் பகுப்பு:இலங்கையின் பௌத்தப் பாடசாலைகள் பகுப்பு:கண்டி மாவட்டப் பாடசாலைகள்
திருத்தந்தை பிரான்சிசு நியமித்த கர்தினால்கள்
புதிய கர்தினால்கள் நியமனம் பற்றி சில குறிப்புகள்
திருத்தந்தை பிரான்சிசு நியமித்த கர்தினால்கள் உலகின் எத்திசையிலுமிருந்தும் வருகின்றனர். ஐரோப்பா, ஐக்கிய அமெரிக்க நாடுகள் போன்ற பகுதிகளிலிருந்து வரும் கர்தினான்களின் எண்ணிக்கை குறைகிறது; மாறாக, தென்னமெரிக்கா, ஆப்பிரிக்கா, ஆசியா போன்ற பகுதிகளிலிருந்து வரும் கர்தினால்களின் எண்ணிக்கை கூடுகிறது.
திருத்தந்தை நியமித்த 19 கர்தினால்களுள் 16 பேர் எண்பது வயதுக்கு உட்பட்டவர்கள். எனவே அவர்கள் திருத்தந்தையைத் தேர்ந்தெடுக்கும் அவையில் கலந்துகொண்டு வாக்களிக்கும் தகுதி பெற்றவர்கள்.
இப்போது நியமிக்கப்பட்ட கர்தினால்களுள் மிக இளையவர் 55 வயதும் மிக முதியவர் 98 வயதும் உடையோர் ஆவர். புதிய கர்தினால்களுள் நால்வர் திருச்சபையின் மைய நிர்வாகத்தில் பங்கேற்போர் ஆவர். பரோலின், முல்லர், பல்திசேரி, ஸ்தெல்லா என்னும் அந்நால்வரும் வத்திக்கான் மைய அலுவலங்களின் தலைவர்கள் ஆவர். ஆனால் 12 பேர் உலகின் பல பகுதிகளின் நேரடியாக அருட்பணி புரிவதில் ஈடுபட்டுள்ளோர் ஆவர். தென்னமெரிக்கா, மத்திய அமெரிக்கா பகுதிகள் கூடுதல் பிரதிநிதித்துவம் பெறுகின்றன. நிக்கராகுவா, ஹெயிட்டி, பிரேசில், சிலே, அர்ஜெந்தீனா நாடுகள் ஒவ்வொன்றிலிருந்தும் ஒரு கர்தினால் நியமிக்கப்பட்டுள்ளார். திருத்தந்தை பிரான்சிசு திருத்தந்தையாகத் தேர்ந்தெடுக்கப்படுவதற்கு முன் பேராயராகப் பணிபுரிந்த புவோனோஸ் அயிரெஸ் மறைமாவட்டத்தின் பேராயர் கர்தினாலாக நியமிக்கப்படுவார் என்பது எதிர்பார்க்கப்பட்டதே. ஆனால் ஐவரி கோஸ்ட்டின் அபிஜான் நகர ஆயர் பெயரும் ஹெயிட்டி நாட்டு ஆயர் பெயரும் எதிர்பார்க்கப்படவில்லை. மாறாக, திருச்சபை ஏழைகளின் குழு என்பதை வலியுறுத்தும் வகையில் அந்த ஆயர்கள் கர்தினால் நிலை பெற்றது தோன்றுகிறது.
ஆதாரங்கள்
1. "New Cardinals to be created in February 2014". 31 October 2013. Retrieved 27 December 2013. 2. Allen Jr., John L. (15 December 2013). "Francis shoots down women cardinals". National Catholic Reporter. Retrieved 28 December 2013. 3.Tornielli, Andrea (20 October 2013). "Francis’ first consistory". Vatican Insider. Retrieved 28 December 2013. 4. "Pope Francis announces names of new Cardinals". Vatican Radio. 12 January 2014. Retrieved 13 January 2014. 5. D'Emilio, Frances (January 12, 2014). "Pope Names 19 New Cardinals, Focusing on the Poor". ABC News. Retrieved January 12, 2014. 6.Tornielli, Andrea (January 12, 2014). "Pope Francis reveals names of new cardinals". Vatican Insider. Retrieved January 12, 2014.
பகுப்பு:திருத்தந்தை பிரான்சிசு பகுப்பு:கர்தினால்களின் பட்டியல்கள்
ஆற்றாங்கரை ஊராட்சி
ஆற்றாங்கரை ஊராட்சி (Attrangarai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2764 ஆகும். இவர்களில் பெண்கள் 1445 பேரும் ஆண்கள் 1319 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நேகா சிங் இரத்தோர்
நேகா சிங் இரத்தோர் (Neha Singh Rathore) என்பவர் நாட்டுப்புற பாடகி. பணவீக்கம், ஊழல், ஏழ்மை மற்றும் அரசாங்கத்தின் தோல்விகள் ஆகியவற்றைப் பாடல்கள் மூலம் கேள்விகள் மற்றும் நையாண்டி செய்பவர் ஆவார். இவர் பீகார் மாநிலம் கைமூர் மாவட்டத்தில் வசிப்பவர். நேகா சிங் இரத்தோர் பாடல்களான பீகார் மே கா பா?, ''யு. பொ. மீ கா பா? மற்றும் யு. பி. மீ கா பா? இரண்டாம் பாகம்'' அதிக கவனத்தினை ஈர்த்தன. இவர் போச்புரி மொழியில் பாடுகிறார்.
இளமை
நேகா சிங் இரத்தோர் 1997ஆம் ஆண்டு பீகார் மாநிலம் கைமூர் மாவட்டத்தில் ஒரு நடுத்தர குடும்பத்தில் பிறந்தார். நேகாவின் நாட்டுப்புறப் பாடல்களில் ஒன்றான "அலகாபாத் பல்கலைக்கழகத்தில்" பாடலாக்கப்பட்டு மக்களிடம் சென்றபோது சர்ச்சையில் சிக்கினார். இதன் பிறகு "ரோஜ்கர் தேபா கி கர்பா டிராமா" என்ற பாடல் வெளியிடப்பட்டது. இப்பாடல் யூடியூப்பில் பிரபலமானது. மேலும் இந்த பாடல் பீகார் மற்றும் உ.பி.யைச் சேர்ந்த வேலையற்ற இளைஞர்களுக்காக உருவாக்கப்பட்டது.
சர்ச்சை
நேகா சிங் இரத்தோர் கொரோனா காலத்தில் யோகி அரசை ''உ. பி. மீ கா பா'' என்று பாடி சர்ச்சையில் சிக்கினார். இதன் மூலம், இவர் கொரோனா கால அமைப்பு, ஹாத்ராஸ் சம்பவம் போன்ற கடுமையான பிரச்சினைகளை எழுப்பினார்.
நேகா சிங் இரத்தோர் தனது ''யு. பி. மெய்ன் கா பா? கான்பூர் தேஹாத்தில் தீட்சித குடும்ப சம்பவத்தை நையாண்டி செய்து பாகம் 2''-ல் பாடினார். இதையடுத்து இவரிடம் காவலர் ஆட்சேபனை கடிதத்தினை வழங்கினர்.
வெளி இணைப்புகள்
பகுப்பு:வாழும் நபர்கள் பகுப்பு:1997 பிறப்புகள்
தேசிய சேமிப்பு சான்றிதழ்கள் (இந்தியா)
வலது|thumb| 1953 50ஆர் தபால் அலுவலக தேசிய சேமிப்பு சான்றிதழ். தேசிய சேமிப்பு சான்றிதழ்கள், (National Savings Certificates) என்.எஸ்.சி எனப் பிரபலமாக அறியப்படுவது இந்திய அரசாங்க சேமிப்பு பத்திரமாகும். இது முதன்மையாக இந்தியாவில் சிறிய சேமிப்பு மற்றும் வருமான வரி சேமிப்பு முதலீடுகளுக்குப் பயன்படுத்தப்படுகிறது. இது இந்தியா அஞ்சல் துறையின் அஞ்சல் சேமிப்பு திட்டத்தின் ஒரு பகுதியாகும்.
இந்தியாவில் உள்ள எந்தவொரு தபால் நிலையத்திலிருந்தும் வயது வந்தவர் (அவரது/அவள் சொந்த பெயரில் அல்லது ஒரு சிறார் சார்பாக), சிறார், அறக்கட்டளை, அல்லது இரண்டு பெரியவர்கள் கூட்டாக முதலீடு செய்யலாம். இவை ஐந்து மற்றும் பத்து ஆண்டு முதிர்வு காலத்திற்கு வழங்கப்படுகின்றன. மேலும் கடன்களைப் பெறுவதற்கு பிணையமாக வங்கிகளுக்கு உறுதியளிக்க வழங்கலாம். வருமான வரிச் சட்டம், 1961இன் பிரிவு 80சிஇன் வரிச் சலுகையும் பெறலாம்.
மின்னணு சான்றிதழ்
ஏப்ரல் 1 2016 முதல் அச்சிடப்பட்ட சான்றிதழ் நிறுத்தப்பட்டு, மின்னணு பயன்முறை (மின் முறை) 'தேசிய சேமிப்பு சான்றிதழ்' வழங்கப்படுகிறது. சிபிஎஸ் அமைப்பு இந்த மின்-பயன்முறைக்கு முழுவதும் மாறும் வரை, வங்கிகள் மற்றும் தபால் நிலையங்கள் கணக்கு புத்தகத்தில் பதிவு செய்யப்பட்ட அச்சிடப்பட்ட சான்றிதழை வழங்கலாம்.
திருநெல்வேலி மீனாட்சி சுந்தரேசுவரர் கோயில்
திருநெல்வேலி மீனாட்சி சுந்தரேசுவரர் கோயில் திருநெல்வேலி மாவட்டத்தில் உள்ள தேவார வைப்புத்தலமாகும்.
அமைவிடம்
திருநெல்வேலி மாவட்டத்தில் திருநெல்வேலி நகரில் பேருந்து நிலையம் அமைந்துள்ள பகுதி பூந்துறை என்றும் சிந்து பூந்துறை என்றும் அழைக்கப்படுகிறது. அப்பகுதியில் இக்கோயில் உள்ளது.
பிற சன்னதிகள்
இச்சிறிய கோயிலின் வெளிச்சுற்றில் விநாயகர், வள்ளி தெய்வானையுடன் சுப்பிரமணியர், சனீஸ்வரர், நவக்கிரகங்கள், நடராச சபை சன்னதிகள் உள்ளன. மூலவருக்குப் பக்கத்தில் இறைவி சன்னதி உள்ளது.
திருத்தொண்ட நாயனார் (1935 திரைப்படம்)
திருத்தொண்ட நாயனார் அல்லது சிறு தொண்ட நாயனார் 1935 ஆம் ஆண்டு வெளிவந்த 14,885 அடி நீளமுடைய புராண தமிழ்த் திரைப்படமாகும். மாலிக் பிக்சர் கார்பரேஷன் - ராதா பிலிம்ஸ் பட நிறுவனம் தயாரித்து, சி. வி. ராமன் இயக்கிய இத்திரைப்படத்தில், டி. கே. சுந்தரப்பா, சௌர்ணாம்பாள் உள்ளிட்ட பலரும் நடித்துள்ளனர்.
சான்றாதாரங்கள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
தேலோக் ஆயர் தொடருந்து நிலையம்
தேலோக் ஆயர் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் தெற்குப் 	பகுதியில் தேலோக் ஆயர் பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	பதினேழாவது	தொடருந்துநிலையமாகும். இது	நகர மையம் தொடருந்து நிலையம் மற்றும்	சைனாடவுன் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
மாபெரும் முன்னோக்கிய பாய்ச்சல்
இந்த நடவடிக்கை மூலம் சீன நாட்டுப்புற மக்களின் வாழ்க்கையில் ஏற்பட்ட முக்கியமான மாற்றம் கட்டாயமான வேளாண்மைக் கூட்டுழைப்பு முறையின் அறிமுகம் ஆகும். இது படிப்படியாக அறிமுகப்படுத்தப்பட்டது. தனியார் வேளாண்மை முயற்சிகள் தடைசெய்யப்பட்டதுடன், அவ்வாறு ஈடுபட்டோர் எதிர்ப் புரட்சியாளர்கள் எனக்கூறித் தண்டனைக்கு உள்ளாயினர். பொதுமக்கள் போராட்டக் கூட்டங்கள் மூலமும் சமுதாய அழுத்தங்கள் மூலமும் ஊரக மக்கள் மீது கட்டுப்பாடுகள் விதிக்கப்பட்டன. மாபெரும் முன்னோக்கிய பாய்ச்சல் நடவடிக்கையின் முன்னுரிமையாகிய ஊரகத் தொழில் மயமாக்கம் இந்த நடவடிக்கையும் பல்வேறு பிழைகள் காரணமாகக் கைவிடப்பட்டது.
மாபெரும் முன்னோக்கிய பாய்ச்சல் நடவடிக்கை பேரழிவில் முடிவுற்றது. இக்காலத்தில் நிகழ்ந்த அட்டூழியங்களினால் கோடிக் கணக்கானவர்கள் இறந்தனர். இறப்புத்தொகை 1.8 கோடி. முதல் 4.5 கோடி வரையில் இருக்கலாம் என மதிப்பிடப்படுகின்றது. கட்டாயப்படுத்துதல், அச்சுறுத்துதல், திட்டமிட்ட வன்முறை என்பன மாபெரும் முன்னோக்கிய பாய்ச்சல் நடவடிக்கையின் அடிப்படைகளாக அமைந்தன என்றும் இதனால் இது மனித வரலாற்றின் மிகக் கொடூரமான பெருமெடுப்பிலான மனிதக் கொலைகளுக்குக் காரணமாகியது என்றும் வரலாற்றாளர் பிராங்க் டிக்கோட்டர் கூறுகிறார். அதே நேரம் அமெரிக்காவிலிருந்து வெளியாகும் "மந்த்லி ரிவியூ" போன்ற மார்க்சிய வெளியீடுகள் மேற்படி எண்ணிக்கைகளினது நம்பகத்தன்மை குறித்தும், இந்தக் கொலைகளில் மா சே துங்கின் பங்கு குறித்தும் மாறுபட்ட கருத்துக்களைக் கொண்டுள்ளன.
மாபெரும் முன்னோக்கிய பாய்ச்சல் நடவடிக்கை இடம்பெற ஆண்டுகளில் உண்மையில் சீனாவின் பொருளாதாரம் வீழ்ச்சியடைந்தது. 1953 முதல் 1983 வரையான காலப் பகுதியில் 1958 முதல் 1961 வரையான காலப் பகுதியிலேயே சீனாவின் பொருளாதாரம் எதிர்மறை வளர்ச்சியைக் காட்டியது. இந்நடவடிக்கைக்கான பெருமளவு முதலீடு மிகவும் குறைவான வளர்ச்சியையே கொடுத்தது. சில வேளைகளில் எவ்வித வளர்ச்சியும் ஏற்படவில்லை. சுருக்கமாக, மாபெரும் முன்னோக்கிய பாய்ச்சல் பெருஞ் செலவுடன் கூடிய பேரழிவு என்கிறார் டுவைட் பேர்க்கின்சு என்னும் பொருளியலாளர்.
1960 இலும் 1962 இலும் இடம்பெற்ற சீனப் பொதுவுடைமைக் கட்சி மாநாடுகளில் மாபெரும் முன்னோக்கிய பாய்ச்சலின் எதிர்மறை விளைவுகள் குறித்து ஆராயப்பட்டதுடன், மா சே துங்கும் பெருங் கண்டனத்துக்கு உள்ளானார். மிதவாதிகளான லியு சாவோக்கி, டெங் சியாவோபிங் ஆகிய தலைவர்கள் கட்சியில் செல்வாக்குப் பெற்றனர். மா சே துங் கட்சியில் ஓரங்கட்டப்பட்டார். இதனைத் தொடர்ந்து இதற்கு எதிராக மா சே துங் கலாச்சாரப் புரட்சியைத் தொடங்கவேண்டி இருந்தது.
கூட்டுப் பண்ணைகளும், பிற சமூக மாற்றங்களும்
1949 ஆம் ஆண்டுக்கு முன்னர் சீனக் குடியானவர்கள் தமது சிறிய நிலங்களில் வேளாண்மை செய்து கொண்டும், சந்தைப் படுத்துதல், விழாக்கள், முன்னோருக்கு மரியாதை செய்தல் போன்றவற்றில் மரபுவழி வழக்கங்களைக் கடைப்பிடித்துக் கொண்டும் வாழ்ந்தனர். இந்த நிலையில், நாட்டின் தொழில்மயமாக்கத்துக்கான நிதி வளத்தைப் பெற்றுக்கொள்வதற்காக வேளாண்மைத் துறையில் அரசின் தனியுரிமையை ஏற்படுத்தும் மா சே துங்கின் கொள்கையை மக்கள் விரும்பமாட்டார்கள் என்பதைச் சீனப் பொதுவுடைமைக் கட்சித் தலைவர்கள் உணர்ந்தனர். இதனால், கூட்டுப்பண்ணைகளை உருவாக்குவதன் மூலம், குடியானவர்களைக் கட்சியின் கட்டுப்பாட்டுக்குள் கொண்டுவரவேண்டும் என்றும் அதன்மூலம் வேளாண்மைக் கருவிகளையும், விலங்குகளையும் குடியானவர்கள் பகிர்ந்துகொள்ள முடியும் என்றும் அவர்கள் எண்ணினர். இந்தக் கொள்கையை 1949 முதல் 1958 வரையான காலப் பகுதியில் படிப்படியாக நடைமுறைப்படுத்தினர். முதலில் 5 தொடக்கம் 15 குடும்பங்களைக் கொண்ட "ஒருவருக்கொருவர் உதவும் குழுக்கள்" அமைக்கப்பட்டன. பின்னர் 1953 ஆம் ஆண்டில் 20-40 குடும்பங்களை உள்ளடக்கியதாகத் "தொடக்கநிலை வேளாண்மைக் கூட்டுறவுக் குழுக்கள்" அமைக்கப்பட்டன. தொடர்ந்தி 1956ல் 100-300 குடும்பங்கள் சேர்ந்த "மேல்நிலைக் கூட்டுறவு அமைப்புக்கள்" உருவாகின. அத்துடன் 1954ல் கூட்டுப்பண்ணைகளை உருவாக்கவும் அதில் சேர்ந்துகொள்ளவும் குடியானவர்களைக் கட்சி ஊக்குவித்தது. இது குடியானவர்களுடைய நிலங்களைப் பறித்துக்கொள்ளாமலும், அவர்களுடைய வாழ்வு முறைகளைக் கட்டுப்படுத்தாமலும் அவர்களுடைய செயற்றிறனைக் கூட்டும் என நம்பப்பட்டது. எனினும் 1958 ஆம் ஆண்டில் தனியார் நிலவுரிமை இல்லாது ஒழிக்கப்பட்டதுடன், சீனா முழுவதிலும் உள்ள குடும்பங்கள் அரசினால் நடத்தப்பட்ட கம்யூன்களில் இணைந்துகொள்ள வேண்டும் என்பது கட்டாயம் ஆகியது.
மேலும் வாசிக்க
பகுப்பு:சீன மக்கள் குடியரசு பகுப்பு:சீன வரலாறு
பிஜி
பிசி (ஆங்கிலம்: Fiji, விசிய மொழி: Viti, விட்டி; பிசி இந்தி: फ़िजी), அதிகாரபூர்வமாக பிசி குடியரசு (Republic of Fiji என்பது மெலனீசியாவில் பசிபிக் பெருங்கடலின் தெற்கே அமைந்துள்ள ஒரு தீவு நாடு ஆகும். இது நியூசிலாந்தின் வடக்குத் தீவில் இருந்து வடகிழக்கே 1100 கடல்மைல்கள் தூரத்தில் உள்ளது. இத்தீவின் அருகிலுள்ள அயல் நாடுகள்: மேற்கே வனுவாட்டு, தென்மேற்கே பிரான்சின் நியூ கலிடோனியா, தென்கிழக்கே நியூசிலாந்தின் கெர்மாடெக் தீவுகள், கிழக்கே தொங்கா, வடகிழக்கே சமோவா, பிரான்சின் வலிசும் புட்டூனாவும், வடக்கே துவாலு ஆகியவை அமைந்துள்ளன.
பெரும்பான்மையான பிசித் தீவுகள் 150 மில்லியன் ஆண்டுகளுக்கு முன்னர் ஏற்பட்ட எரிமலைச் சீற்றங்களினால் உருவானவையாகும். இப்போது, வனுவா லேவு, தவெயுனி போன்ற தீவுகளில் சில புவிவெப்பச் சீற்றங்கள் இடம்பெற்று வருகின்றன. கிமு இரண்டாம் மிலேனியம் ஆண்டுகளுக்கு முன்னரே இங்கு குடியேற்றம் நிகழ்ந்துள்ளது. பிசி தீவுக்கூட்டத்தில் மொத்தம் 332 தீவுகளும், ஐநூறுக்கும் அதிகமான தீவுத்திடல்களும் உள்ளன. 332 தீவுகளில் 110 தீவுகளில் மக்கள் வசிக்கின்றனர். மொத்தத் தரைப்பரப்பளவு கிட்டத்தட்ட 18,300 சதுரகிமீ ஆகும். விட்டி லெவு, வனுவா லெவு ஆகியன இங்குள்ள இரண்டு முக்கிய தீவுகள் ஆகும். நாட்டின் மொத்த மக்கள்தொகையான 850,000 இல் 87 விழுக்காட்டினர் இவ்விரு தீவுகளிலும் வசிக்கின்றனர். பிசியின் தலைநகரும், நாட்டின் மிகப் பெரிய நகருமான சுவா விட்டி லெவு தீவில் அமைந்துள்ளது. பிசிய மக்களின் பெரும்பான்மையானோர் விட்டி லெவு தீவின் கரையோரப் பகுதிகளில் வசிக்கின்றனர்.
பிசி பெருமளவு காட்டுவளம், கனிமவளம், மற்றும் மீன் வளங்களைக் கொண்டிருப்பதால், இது பசிபிக் தீவுப் பகுதியில் பொருளாதாரத்தில் அதிக வளர்ச்சியடைந்த நாடுகளில் ஒன்றாகக் கருதப்படுகிறது. தற்போது, சுற்றுலாத்துறை, சர்க்கரை ஏற்றுமதி ஆகியன இந்நாட்டிற்கு வெளிநாட்டு வருமானத்தைத் தரும் முக்கிய துறைகளாகும். பிசி டாலர் இந்நாட்டின் நாணயம் ஆகும்.
2006 ஆம் ஆண்டு இராணுவப் புரட்சியை அடுத்து பதவியைக் கைப்பற்றிய இராணுவத் தலைமை சட்டவிரோதமானது என உச்ச நீதிமன்றம் தீர்ப்பளித்ததை அடுத்து எப்பெலி நைலட்டிக்காவு என்பவர் பிசியின் தலைவராக அறிவிக்கப்பட்டார்.
வரலாறு
பிஜிய நகரங்களில் காணப்படும் மட்பாண்ட ஓவியங்களில் இருந்து பிஜியில் கிமு 3500–1000 ஆண்டுகள் வாக்கில் குடியேற்றம் நிகழ்ந்திருக்கலாம் என நம்பப்படுகிறது. பொலினேசியர்களின் மூதாதையர் இங்கு முதன் முதலில் குடியேறியிருக்கலாம் என நம்பப்பட்டாலும், மெலனேசியர்களின் வருகைக்குப் பின்னர் இவர்கள் தொங்கா, சமோவா, மற்றும் ஹவாய் தீவுகளுக்கு சென்றிருக்கலாம் எனத் தொல்லியல் ஆய்வுகள் தெரிவிக்கின்றன.
டச்சு நாடுகாண்பயணி ஏபெல் டாஸ்மான் 1643 ஆம் ஆண்டில் தெற்குக் கண்டத்தைக் காணச் செல்கையில் பிஜிக்கு சென்றிருந்தார். ஐரோப்பியர்கள் 19ம் நூற்றாண்டின் ஆரம்பத்தில் இங்கு நிரந்தரமாகக் குடியேற ஆரம்பித்தார்கள். பிஜியின் முதலாவது ஐரோப்பியக் குடியேறிகள் முத்துக் குளிப்பவர்களும், மதப் பரப்புனர்களும், வணிகர்களும் ஆவர்.
பிஜியின் பாவு தீவைச் சேர்ந்த சேரு எபெனிசா சாக்கோபாவு என்பவன் பிஜியில் தமக்குள்ளே சண்டையிட்டுக் கொண்டிருந்த பழங்குடிகளை ஒன்றிணைத்து அவர்களைத் தனௌ கட்டுப் பாட்டில் கொண்டு வந்தான். இவன் பின்னர் பிஜியின் அரசனாகத் தன்னை அறிவித்தான். பிஜி பிரித்தானியரின் கட்டுப்ப்பாட்டில் வரும் வரை இவனே பிஜியை ஆண்டு வந்தான். 1874 ஆம் ஆண்டில் பிஜியைத் தமது குடியேற்ற நாடாக அறிவித்த பிரித்தானியர், பிஜியின் சர்க்கரை தோட்டங்களில் பணியாற்றுவதற்காக இந்தியாவில் இருந்து வேலையாட்களைத் தருவித்தனர். அன்றைய பிஜியின் முதலாவது பிரித்தானிய ஆளுனராக இருந்த ஆர்தர் சார்ல்சு அமில்ட்டன்-கோர்டன் என்பவர் உள்ளூர் மக்களை வேலைக்கமர்த்தத் தடை செய்தார். அத்துடன் அவர்களது பண்பாடு மற்றும் அவர்களது வாழ்க்கையில் ஏனையோர் தலையிடக் கூடாது எனவும் தடை விதித்தார். 1875–76 காலப்பகுதியில் தட்டம்மை நோய் பரவியதில் அங்கு 40,000 பிஜியர்கள் இறந்தனர், இவ்வேண்ணிக்கை பிஜியின் மக்கள் தொகையில் மூன்றின் ஒரு பகுதியாகும். 1942 இல் புஜியின் மக்கள்தொகை 210,000 ஆக இருந்தது. இவர்களில் 94,000 இந்தியர்கள், 102,000 பேர் பிஜியர்கள், 2,000 பேர் சீனர்கள், 5,000 பேர் ஐரோப்பியர்கள் ஆவர்.
1970 ஆம் ஆண்டில் பிரித்தானியாவிடம் இருந்து பிஜி விடுதலை பெற்றது. பிஜி அரசாங்கத்தில் பிஜி இந்தியர்கள் பெரும்பான்மையாக இருந்ததனால், மக்களாட்சி அமைப்பு 1987 ஆம் ஆண்டில் இரு தடவைகள் இராணுவப் புரட்சியால் தடைப்பட்டது. 1987 இல் இடம்பெற்ற இரண்டாவது இராணுவப் புரட்சியை அடுத்து பிஜிய அரசர், மற்றும் ஆளுனர் ஆகியோர் பதவிகளில் இருந்து அகற்றப்பட்டனர். பதிலாக நிறைவேற்றதிகாரமற்ற சனாதிபதி ஆட்சி ஏற்படுத்தப்பட்டது. நாட்டின் பெயரும் டொமினியன் பிஜி இலிருந்து பிஜி குடியரசு (பின்னர் 1997 இல் பிஜித் தீவுகளின் குடியரசு) என மாற்றப்பட்டது. இந்தப் புரட்சியை அடுத்து ஏற்பட்ட அமைதியின்மையால் பிஜி இந்தியர்கள் பெருமளவில் நாட்டை விட்டு வெளியேறினர்; மக்கள்தொகை குறைந்ததனால் அங்கு பொருளாதார நெருக்கடி ஏற்பட்டது, ஆனாலும் மெலனீசியர்கள் பெரும்பான்மையினமாக மாறினர்.
1990 இல் கொண்டுவரப்பட்ட புதிய அரசியலமைப்பு பிஜிய இனத்தவரை நாட்டின் அரசியலுக்குள் கொண்டு வர உதவியது. இந்த அரசியலமைப்பு தன்னிச்சையாகக் கொண்டு வரப்பட்டதென்றும், பழைய 1970 அரசியலமைப்பை அமுல் படுத்தக் கோரியும் பிஜியில் இனவேறுபாட்டுக்கு எதிரான "கார்ப்" என்ற அமைப்பு உருவாக்கப்பட்டது. 1987 இராணுவப் புரட்சியை வெற்றிகரமாக நடத்திய அன்றைய இராணுவப் படை அதிகாரி சித்திவேனி ரபூக்கா 1992 ஆம் ஆண்டில் புதிய அரசியலமைப்பின் கீழ் தேர்தல்கள் நடத்தப்பட்டதில் வெற்றி பெற்று நாட்டின் பிரதமர் ஆனார். மூன்றாண்டுகளின் பின்னர், ரபூக்கா அரசியலமைப்பை மீளாய்வு செய்யக் குழு நியமித்தார். அக்குழுவின் பரிந்துரைகளின் படி 1997 ஆம் ஆண்டில் புதிய அரசியலமைப்பு அறிமுகப்படுத்தப்பட்டது. இவ்வரசியலமைப்பை பிஜியர்களும், பிஜி இந்தியர்களும் ஆதரித்தனர். பிஜி பொதுநலவாய நாடுகள் அமைப்பில் மீளச் சேர்த்துக் கொள்ளப்பட்டது. பிஜி இந்தியரான மகேந்திரா சவுத்திரி பிரதமரானார்.
2000 ஆம் ஆண்டில் ஜோர்ஜ் ஸ்பைட் தலைமையில் மற்றுமொரு ஆட்சிக் கவிழ்ப்பு நடத்தப்பட்டது. பிரதமர் மகேந்திரா சவுத்திரி பதவியில் இருந்து அகற்றப்பட்டார். சர் காமிசே மாரா சனாதிபதிப் பதவியில் இருந்து கட்டாயமாக விலக, அதற்குப் பதிலாக இராணுவத் தலைவர் பிராங்க் பைனிமராமா நிறைவேற்று அதிகாரம் கொண்ட சனாதிபதியாகப் பதவியேற்றார். அதே ஆண்டில் சுவா நகரில் அமைந்துள்ள எலிசபெத் மகாராணி இராணுவத் தளத்தின் இராணுவத்தினர் இரு தடவைகள் கிளர்ச்சிகளில் ஈடுபட்டனர். அரசியலமைப்பு சட்டத்தை மீள அமுல் படுத்துமாறு உயர் நீதிமன்றம் கட்டளையிட்டது. மக்களாட்சியை ஏற்படுத்த அங்கு 2001 செப்டம்பரில் பொதுத்தேர்தல்கள் நடத்தப்பட்டன. இத்தேர்தலில் இடைக்காலப் பிரதமராக இருந்த லைசேனியா கராசேயின் கட்சி வெற்றி பெற்றது.
2006 நவம்பர் இறுதியிலும், 2006 டிசம்பர் ஆரம்பத்திலும் இடம்பெற்ற இராணுவப் புரட்சிக்கு இராணுவத் தலைவர் பிராங்க் பைனிமராமா தலைமையேற்றார். பிரதமர் கராசே பதவி விலகினார். 2006 புரட்சி சட்டவிரோதமானது என 2009 ஏப்ரலில் பிஜியின் மேன்முறையீட்டு நீதிமன்றம் தீர்ப்பளித்தது. இதனை அடுத்து நாட்டில் அரசியலமைப்பு நெருக்கடி ஏற்பட்டது. சனாதிபதி இலொய்லோ நாட்டின் அரசியலமைப்பை செல்லாததாக அறிவித்தார். அரசியலமைப்பின் கீழ் பதவியேற்ற அனைத்து நீதிபதிகள், மத்திய வங்கி ஆளுனர் மற்றும் உயர் அரச அதிகாரிகள் பதவிகளில் இருந்து அகற்றப்பட்டனர். இராணுவத் தலைவர் பைனிமராமாவை அவர் பிரதமராக அறிவித்து நாட்டில் அவசரகால நிலையைப் பிறப்பித்தார். ஊடகத் தணிக்கை அறிவிக்கப்பட்டது.
அரசியல்
பிஜி நாடு பொதுவாக நாடாளுமன்ற சார்பாண்மை மக்களாட்சிக் குடியரசு முறையில் ஆளப்படுகிறது. பல-கட்சி முறையில் பிரதமர் அரசுத் தலைவராகவும், சனாதிபதி நாட்டின் நிறைவேற்றதிகாரமற்ற தலைவராகவும் உள்ளனர். நிறைவேற்றதிகாரம் அரசாங்கத்திடம் அமைந்துள்ளது. அரசாங்கம் மற்றும் நாடாளுமன்றம் இரண்டும் சட்டவாக்கத்தை நடைமுறைப்படுத்துகின்றன. நீதித்துறை இங்கு அரசாங்கத்தினாலோ அல்லது சட்டவாக்க அவையாலோ கட்டுப்படுத்தப்படவில்லை.
மக்கள் பரம்பல்
பிஜியின் மக்கள் தொகை பெரும்பாலும் உள்ளூர் பிஜியர்கள் ஆவர். இவர்கள் மெலனீசியர்கள் ஆவர். இவர்கள் மொத்த மக்கள் தொகையின் 54.3% ஆகும். இவர்களில் சிலர் பொலினீசிய மரபுவழியினரும் அடங்குவர். 19ம் நூற்றாண்டில் பிரித்தானியரால் இங்கு தருவிக்கப்பட்ட இந்தியத் தொழிலாளர்களின் வம்சத்தைச் சேர்ந்த பிஜி இந்தியர்கள் 38.1% ஆவர். பிஜி இந்தியர்களின் எண்ணிக்கை கடந்த இரு தசாப்தங்களாகக் நாட்டில் குறைந்து வருகிறது. 2000 ஆம் ஆண்டு இராணுவப் புரட்சி இந்தியப் பிஜியர்களுக்கு எதிரான வன்முறைகளைத் தூண்டி விட்டது. சொலமன் தீவுகளிலும் இருந்து இங்கு பலர் தொழில் நிமித்தம் குடியேறியுள்ளனர். ஏறத்தாழ 1.2% மக்கள் உரொத்துமன் மக்கள். இவர்கள் பிஜியின் உரொத்துமா தீவைச் சேர்ந்தவர்கள். இவர்களின் கலாச்சாரம் பொதுவாக தொங்கா அல்லது சமோவா நாட்டினரை ஒத்ததாக உள்ளது. இவர்களை விட சிறிய அளவில் ஐரோப்பியர்கள், சீனர்கள் மற்றும் பசிபிக் தீவு மக்கள் போன்றவர்கள் இங்கு வசிக்கின்றனர்.
சமயம்
பிஜியின் பூர்வகுடிகளில் பெரும்பான்மையானோர் கிறித்தவர்கள் (1996 கணக்கெடுப்பின் படி 40%), பிஜி இந்தியர்களில் பெரும்பாலானோர் இந்துக்களும், முசுலிம்களும் ஆவர். நாட்டில் மத வாரியாக கிறித்தவர்கள் 64.5% (மெதடித்தர்கள் 34.6%, உரோமன் கத்தோலிக்கர் 9.1%), இந்துக்கள் 27.9%, முசுலிம்கள் 6.3%, சீக்கியர் 0.3% உள்ளனர்.
இங்குள்ள இந்துக்களில் பெரும்பாலானோர் (74.3%) நான்கு குமாரர்கள் என்ற குழுவைப் பின்பற்றுபவர்கள். 3.7% இந்துக்கள் ஆரிய சமாசத்தைச் சேர்ந்தவர்கள். முசுலிம்களில் சுன்னி (59.7%), சியா (36.7%), அகம்மதிய சமூகத்தினர் (3.6%) ஆகியோர் உள்ளனர். பிஜி இந்தியர்களில் சீக்கிய மதத்தினர் 0.9% உள்ளனர். இவர்களின் மூதாதையர் அண்மைக்காலங்களில் இந்தியாவின் பஞ்சாபில் இலிருந்து இங்கு குடியேறியவர்கள். மகாய் சமயத்தவர் இங்கு பெருமளவு உள்ளனர். முதலாவது பகாய் இனத்தவர் நியூசிலாந்தில் இருந்து 1924 ஆம் ஆண்டில் இங்கு வந்து குடியேறினார். இவர்களை விட சிறிய அளவில் யூத இனத்தவரும் உள்ளனர்.
மொழிகள்
பிசித் தீவில் ஆங்கிலமும், பிசித் தீவின் பூர்வ குடியினர் மொழிகளும், இந்தியக் குடியேறிகளின் மொழிகளும் பேசப்படுகின்றன. பிசித் தீவின் 1997 ஆம் ஆண்டு அரசியலமைப்புச் சட்டத்தின்படி, பிசித் தீவுகள் மூன்று ஆட்சி மொழிகளைக் கொண்டுள்ளன. ஆங்கிலம், விசிய மொழி (பூர்வகுடியினர் மொழி), பிசி இந்துசுத்தானி(இந்தி-உருது) ஆகியனவே இவை.
பிசிய மொழியை தீவின் மக்கள் எண்ணிக்கையில் பாதியளவிலுள்ள பூர்வகுடியினர் தாய்மொழியாகவும், பிறர் இரண்டாம் மொழியாகவும் பேசுகின்றனர். இந்தியக் குடியினர் 37 விழுக்காட்டினராவர். இவர்கள் வட இந்திய மொழிகளான இந்தி, குசராத்தி, பஞ்சாபி ஆகிய மொழிகளையும், தென்னிந்திய மொழிகளான தமிழ், தெலுங்கு, மலையாளம் ஆகிய மொழிகளையும் பேசுகின்றனர்.
வெளி இணைப்புகள்
பகுப்பு:ஓசியானிய நாடுகள் பகுப்பு:தீவு நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
திருவெஞ்சேரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
த நெக்லசு (சிறுகதை)
வைர அணிகலன் (The Necklace) குய் டெ மாப்பசான் என்ற பிரெஞ்சு எழுத்தாளரால் இயற்றப்பட்ட ஒரு சிறுகதையாகும். லெ கௌலொஇச் என்ற பிரெஞ்சு செய்திதாளில் 17 பிப்ரவரி 1884ல் வெளியிடப்பட்டது.
கதைச்சுருக்கம்
left|thumb|200px|"த நெக்லசு" கதாசிரியர் மாப்பசான் "வைர அணிகலன்" என்பது மடில்டா லொய்சல் மற்றும் அவரது கணவரைக் குறிக்கும் கதையாகும். மடில்டா பெரிய சமுகப்பதவியிலும் தன்னிடம் நிறைய நகைகள் இருப்பதாகவும் கற்பனை செய்துக்கொள்வார். இவர் குறைந்த ஊதியம் எழுத்தராக பணிபுரியும் ஒருவரை திருமணம் செய்துக்கொண்டார். மடில்டா தன் அழகுக்கேற்ற தனக்கு வசதியான குடும்பம் இல்லையே என்று தினமும் வருந்துவார். ஒரு நாள் தன் கணவர் பொது நெறிமுறை கட்சி அமைச்சிடமிருந்து அழைப்பிதழைக் கொண்டுவந்தார். ஆனால் மடில்டாவுக்கோ தனக்கு அழகான உடையும் நகைகளும் இல்லையே என்று நினைத்தார். அதனால் லொய்சல் வேட்டை துப்பாக்கி வாங்குவதற்காக தான் சேமித்து வைத்துள்ள 400 பிராங்குகள் மடில்டாவிடம் உடை வாங்குவதற்கு கொடுத்தார். மடில்டா தன் தோழி ஜீன் ஃபாரச்டியரிடம் வைர நகையை கடன் வாங்கினார். விருந்துக்கு பிறகு அவர் வைர நகை தொலைந்துப்போய் விட்டதாக கண்டறியப்பட்டது. அவர் அதற்கு பதிலாக ஒரு விரைவான வழி கண்டறிய முயற்சித்தார். அவர் ஒரு கடைக்கு சென்று 36,000 பிராங்குகள் இருக்கும் இதே போன்ற வைரநகையை பிறரிடம் கடன் வாங்கித் தன் தோழியிடம் மீட்டினார். தன் கடனை அடைப்பதற்காக வீடு வீடாகச் சென்று வேலை செய்து வந்து கடனை அடைத்தார். பத்து ஆண்டுகளுக்கு பிறகு, ஒரு பூங்காவில் தனது தோழியான ஜீன் ஃபாரச்டியரை சந்தித்தார். அப்போது ஃபாரச்டியர் மடில்டாவைப் பார்த்து மிகவும் அதிர்ச்சியுற்றுத் தனக்கு வாங்கித் தந்த மாற்று வைரநகை போலியாகும். இதன் மதிப்பு வெறும் 500 பிராங்குகள் தான்.
மேற்கோள்கள்
பகுப்பு:சிறுகதைகள்
தர்மயுத்தம்
தர்மயுத்தம் 1979 ஆம் ஆண்டு வெளிவந்த தமிழ்த் திரைப்படமாகும். ஆர். சி. சக்தி இயக்கத்தில் வெளிவந்த இத்திரைப்படத்தில் ரஜினிகாந்த், ஸ்ரீதேவி மற்றும் பலரும் நடித்துள்ளனர்.
பெண்டேமீர் தொடருந்து நிலையம்
பெண்டேமீர் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	பெண்டேமீர்	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	இருபத்தி இரண்டாவது	தொடருந்துநிலையமாகும். இது	ஜலன் பேசார் தொடருந்து நிலையம் மற்றும்	கேய்லாங் பாரு தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
தர்மயுத்தம்
இசை
இளையராஜா இப்படத்திற்கு இசையமைத்துள்ளார்.
பெண்டேமீர் தொடருந்து நிலையம்
பகுப்பு:சிங்கப்பூர் ரயில் நிலையங்கள்
தமிழ் வண்
தமிழ் வண் என்பது 'தமிழ் ஒன் இன்க்.' என்ற நிறுவனத்திற்கு சொந்தமான கனடா நாட்டில் இருக்கும் கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை 6 செப்டம்பர் 2001 ஆம் ஆண்டு முதல் தொராண்டோ இடத்தை மையமாக வைத்து தனது ஒளிபரப்பை செய்து வருகிறது.
வரலாறு
தமிழ் வண் தொலைக்காட்சி முதலில் நெட்வொர்க் தெலிவிசன் இன்றர்நேசனல் நிறுவனத்திற்குச் சொந்தமானது, அவர்கள் கனேடிய வானொலி தொலைக்காட்சி மற்றும் தொலைத்தொடர்பு ஆணையத்தால் 'தமிழ் சேவை' என்ற சிறப்பு சேனலைத் தொடங்க உரிமம் பெற்றனர். இது தமிழ் பேசும் கனேடியத் தமிழர்களுக்காக உருவாக்கப்பட்டது. பின்னர் இந்த அலைவரிசை செப்டம்பர் 6, 2001 அன்று ரோஜர்ஸ் கேபிளில் தமிழ் தொலைக்காட்சி என்ற பெயரில் தொடங்கப்பட்டது.
பிப்ரவரி 9, 2001 அன்று பீதாம்பரன் கோணேஸ்வரன் என்பவரால் நெட்வொர்க் தெலிவிசன் இன்றர்நேசனலை மீடியாநெட் கனடா லிமிடெட் என்ற நிறுவனத்திற்கு விற்கப்பட்டது. பின்னர் பிலிப் கோணேசுவரன் என்பவரின் தலைமை நிருவாகத்தின் கீழ் இயக்கப்பட்டது. திசம்பர் 5, 2002 அன்று இந்த அலைவரிசையை கட்டண தொலைக்காட்சி சேவையிலிருந்து வழக்கமான சிறப்பு சேவையாக மாற்றப்பட்டது.
இந்த அலைவரிசை செப்டம்பர் 2006 இல் 'தமிழ் வண்' என மறுபெயரிடப்பட்டது. பின்னர் பிப்ரவரி 1, 2008 அன்று தமிழ் ஒன் இன்க் என்ற நிறுவனத்திற்கு சொந்தமானது. இந்த அலைவரிசையை சுபனசிறி வைத்திலிங்கம் என்பவர் வாங்கினார். ஆகத்து 30, 2013 அன்று தமிழ் வண் உரிமம் பெற்ற வகை பி சிறப்பு சேவையிலிருந்து விலக்கு பெற்று மூன்றாம் மொழி சேவையாக மாற்றப்பட்டது. சூன் 2016 இல், தமிழ் ஒன் உயர் வரையறு தொலைக்காட்சி சேவைக்கு மாறியது.
மேற்கோள்கள்
பகுப்பு:2001 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:கனேடியத் தமிழ் தொலைக்காட்சிகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:கனடாவில் உள்ள தொலைக்காட்சி நிலையங்கள்
சார்லி அப்சலோம்
சார்லி அப்சலோம் (Charlie Absolom, பிறப்பு: சூன் 7 1846, இறப்பு: சூலை 30 1889 இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 99 முதல்தர துடுப்பாட்டப் போட்டிகளிலும் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில்,  இங்கிலாந்து அணியினை இவர் 1879ல் பிரதிநிதித்துவப் படுத்தியுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1846 பிறப்புகள் பகுப்பு:1889 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
டரகொனா பெருங்கோவில்
டரகொனா பெருங்கோவில் (ஆங்கிலம்: Cathedral of Tarragona; எசுப்பானியம் Catedral de Santa María de Tarragona) என்பது எசுப்பானியாவில் அமைந்துள்ள டரகொனா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1905 அம் ஆண்டில் தேசிய நினைவுச்சின்னமாக பிரகடனம் செய்து வைக்கப்பட்டது. இது ரோமனெஸ்க் மற்றும் கோதிக் கட்டிடக்கலையம்சங்களைக் கொண்டதாகக் காணப்படுகிறது. இதன் கட்டுமானப்பணிகள் 1170 ஆம் ஆண்டில் ஆரம்பித்து 1331 ஆம் ஆண்டில் நிறைவுற்றன.
வெளி இணைப்புக்கள்
''
பகுப்பு:எசுப்பானியப் பேராலயங்கள்
ஆலத்தூர் அமிர்தகடேஸ்வரர் கோயில்
ஆலத்தூர் அமிர்தகடேஸ்வரர் கோயில் தமிழ்நாட்டில் திருச்சிராப்பள்ளி மாவட்டம், ஆலத்தூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹரிச்சந்திரா (1935 திரைப்படம்)
ஹரிச்சந்திரா அல்லது ஹரிஸ் சந்திரா 1935 ஆம் ஆண்டு வெளிவந்த 18,937 அடி நீளமுடைய புராண தமிழ்த் திரைப்படமாகும். பயோனீர் பிலிம்ஸ் பட நிறுவனம் தயாரித்து, பிரபுல்லா கோஷ் இயக்கிய இத்திரைப்படத்தில், வி. ஏ. செல்லப்பா, டி. பி. ராஜலட்சுமி உள்ளிட்ட பலரும் நடித்துள்ளனர்.
மேற்கோள்கள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
இராமாபுரம், கடலூர்
இராமாபுரம், தமிழ்நாட்டில் கடலூர் மாவட்டத்தில் உள்ள ஒரு வருவாய் கிராமம் ஆகும்.
மேற்கோள்கள்
பகுப்பு:கடலூர் மாவட்டத்திலுள்ள கிராமங்கள்
தமிழ் விசன்
தமிழ் விசன் என்பது கனடா நாட்டில் இருந்து 'தமிழ் விசன் இன்டர்நேஷனல்' என்ற நிறுவனத்திற்கு சொந்தமான கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை செப்டம்பர் 7, 2001 ஆம் ஆண்டு முதல் தொராண்டோ மற்றும் ஒன்றாரியோவை தலைமையகமாகக் கொண்டு, வட அமெரிக்காவின் மிகப்பெரிய தமிழ் ஊடகமாக இயங்கி வருகிறது. தமிழ் விசன் உயர் வரையறு தொலைக்காட்சியை சனவரி 14, 2017 ஆம் ஆண்டு முதல் ஒளிபரப்ப தொடங்கியது.
இந்த அலைவரிசையில் குடும்ப நாடகங்கள், நகைச்சுவைகள், நடனம் மற்றும் பட்டு போட்டி நிகழ்ச்சிகள், அரசியல், உடல்நலம் மற்றும் திரைப்படங்கள் பற்றிய நிகழ்ச்சிகள், பிரபலங்களை நேர்காணல், செய்தி அறிவிப்புகள் போன்ற பல வகை நிகழ்ச்சிகளை தயாரித்து மற்றும் பிற ஊடகங்களிடம் இருந்து வாங்கி ஒளிபரப்பு செய்து வருகிறது.
வரலாறு
தமிழ் விசன் இன்டர்நேஷனல (தமிழ் விசன்) என்பது செப்டம்பர் 7, 2001 ஆம் ஆண்டு முதல் கனடாவில் இருந்து வகை பி சிறப்பு தமிழ் மொழி பிரிவின் கீழ் இயங்குகின்றது. இது வட அமெரிக்காவின் மிகப்பெரிய தமிழ் ஊடகம் ஆகும். பின்னர் செப்டம்பர் 17, 2012 ஆம் ஆண்டு முதல் உரிமம் பெற்ற வகை பிசிறப்பு சேவையிலிருந்து விலகி, மூன்றாம் மொழி சேவையின் கீழ் ஒளிபரப்பி வருகின்றது.
வெளி இணைப்புகள்
பகுப்பு:2001 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:கனேடியத் தமிழ் தொலைக்காட்சிகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:கனடாவில் உள்ள தொலைக்காட்சி நிலையங்கள்
ஆசை ஆசையாய்
ஆசை ஆசையாய் (Aasai Aasaiyai) 2003 ஆம் ஆண்டு வெளிவந்த தமிழ்த் திரைப்படமாகும்.
வகை
காதல்படம் / குடும்பப்படம்
கதை
பிருந்தா ஷர்மி எவரையேனும் காதலிக்கின்றாரா என பிருந்தாவின் உறவினரால் கண்காணிப்பிற்காக வினோத் ஜீவா பணியமர்த்தப்படுகின்றார்.பின்னர் பிருந்தாவின் குணாதிசயங்களைப்பார்த்து வினோத் பிருந்தா மீது காதல் கொள்கின்றார்.பிருந்தாவிடம் தன் காதலைச் சொல்வதற்காக தபால்காரராகப் பணியினை ஏற்றுக்கொண்டு வெற்றுக் காகிதத்தினை வைத்து பிருந்தாவிடம் ஒவ்வொருமுறையும் தருகின்றார் வினோத் மேலும் யாரோ பிருந்தாவைக் காதலிக்கின்றான் எனவும் அவனே இவ்வாறு வெற்றுக்கடிதங்களினை அனுப்புகின்றான் எனவும் பொய் கூறுகின்றார்.ஆனாலும் வினோத் தன்னைக் காதலிப்பதைப் புரிந்து கொள்கின்றார் பிருந்தா.பின்னர் தனது சகோதரியின் காதலித்தவருடன் ஓடிச்சென்ற காரணத்தினால் சகோதரியினை தலைமுழுகிய தந்தையின் நாசர் முன்கோபத்தின் காரணமாக பிருந்தாவும் வினோத்தும் கல்வியில் கவன்ம் செலுத்தி வாழ்க்கையில் முன்னேறும்வரை பிரிந்தே வாழ சத்தியம் பண்ணுகின்றனர்.அதன்படியே இருவரும் வாழ்க்கையில் முன்னிலையில் வருகின்றனர் அதே சமயம் பிருந்தாவிற்கு மணம் முடித்து வைப்பதற்கான ஏற்பாடுகளும் நடந்தேறியது.அச்சமயம் பிருந்தாவைக் கண்காணிக்கச் சொன்ன அவர் உறவினரால் பிருந்தா வினோத்தைக் காதலிப்பதென்ற உண்மை தெரியவருகின்றது மேலும் இவர்கள் எடுத்துக்கொண்ட இலட்சியப்பயணத்தினை அறிந்து வியக்கும் பிருந்தாவின் தந்தையும் வினோத்தினை தனது மருமகனாக ஏற்றுக்கொள்கின்றார்.
மேற்கோள்கள்
பகுப்பு:2003 தமிழ்த் திரைப்படங்கள்‎ பகுப்பு:ஜீவா நடித்துள்ள திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:சிங்கமுத்து நடித்த திரைப்படங்கள் பகுப்பு:ராகவா லாரன்ஸ் நடித்த திரைப்படங்கள்
வெஸ்டின் சென்னை
வெஸ்டின் சென்னை (Westin Chennai), இந்தியாவின் தமிழக மாநிலத்தின் தலைநகரான சென்னையில் உள்ள, வேளச்சேரியில் வேளச்சேரி முதன்மைச் சாலையில் அமைந்துள்ள விடுதி ஆகும். பத்து அடுக்குகளைக் கொண்ட இந்த விடுதி ஐந்து நட்சத்திர மதிப்பு கொண்டது. இது இந்தியாவில் அமைந்த ஆறாவது வெஸ்டின் ஹோட்டல் ஆகும். இது சென்னையின் தென்பகுதிப் புறநகர் பகுதியில் அமைந்துள்ளது.
வரலாறு
பிப்ரவரி 2013 இல் வெஸ்டின் சென்னை ஹோட்டல் திறக்கப்பட்டது. நவம்பர் 2013 இல் ஆசிய உணவகத்தினைத் தொடங்கியது. அந்த உணவகம் ஆங்கிலத்தில் சுருக்கமாக EEST (Elegant, Exquisite, Serenity and Triumph) என்று அழைக்கப்பட்டது.
அருகாமையில் உள்ள இடங்கள்
வெஸ்டின் சென்னை ஹோட்டலுக்கு அருகே சென்னையின் கிண்டி கிரிக்கெட் மைதானம், இந்திய தொழில்நுட்பக் கழகம், கிண்டி தேசியப் பூங்கா ஆகியவை அமைந்துள்ளன. இவற்றுடன் கிண்டி குதிரைப் பந்தயப் பகுதி மற்றும் சென்னை பாம்புப் பூங்கா மிக அருகில் அமைந்துள்ளன.
விடுதி
வெஸ்டின் சென்னை விடுதி சுமார் 7792 சதுர மீட்டர் பரப்பளவுடைய இடத்தில் கட்டப்பட்டுள்ளது. இங்கு நான்கு உணவு மற்றும் குளிர்பானம் அருந்தும் இடங்கள் உள்ளன. இதில் தினசரி உணவகம், சிறப்பு உணவகம், ஒரு பார் மற்றும் நீச்சல் குளத்தருகில் அமைந்துள்ள உணவகம் ஆகியவை அடங்கும். ஓய்வுநேரத்தில் பொழுதுபோக்குப் பகுதியாக உடற்பயிற்சி செய்யும் இடம், வெளிப்புற நீச்சல் குளம், ஸ்பா மற்றும் குழு ஓட்டப் பகுதி போன்ற இடங்கள் உள்ளன. இவற்றுடன் 12600 சதுர அடி (1170 சதுர மீட்டர்) பரப்பளவு கொண்ட கூட்டம் மற்றும் நிகழ்ச்சிகளுக்கான இடங்கள் உள்ளது. இவற்றில் தூண்கள் இல்லாத நடன அறை, 12 இடை ஓய்வறைகள், வணிக மைய அறை ஆகியவை அடங்கும். இரண்டாம் மாடிதளத்தில் வெளிப்புற நீச்சல் குளம் உள்ளது. முற்றத்தில் 35 அடி உயரம் கொண்ட நீர் தொடர்பான அழகுத்தோற்றம் அமைந்துள்ளது.
அறைகளும் இதர வசதிகளும்
இந்த விடுதியில் கிளப் அறை, பிரிமீயம் அறை, டீலக்ஸ் அறை என்ற வகைப்பாட்டில் அறைகள் வாடிக்கையாளர்களுக்கு அளிக்கப்பப்படுகின்றன. குளிர்பதன வசதி, உயர்தூக்கி, புகை பிடிக்கக் அறை, விரைவு உள்புகுதல் மற்றும் விரைவு வெளியேறுதல், கட்டணத்துடன் கூடிய கம்பியில்லா இணையச் சேவை மற்றும் விருந்து வசதி, வணிகச் சேவைகள், தனிப்பட்ட சேவைகள், பயண வசதிகள், மறு உருவாக்கம ஆகிய வசதிகள் விடுதியின் வசதிகள் மற்றும் இதர வசதிகள் போன்ற வகைகளின் கீழ் வழங்கப்படுகின்றன.
குறிப்புகள்
பகுப்பு:இந்திய உணவு விடுதிகள் பகுப்பு:சென்னை தங்குவிடுதிகள்
ஆமிஷ் மக்கள்
ஆமிஷ் மக்கள் (Amish) தீவிரமான கிறித்துவத்தைப் பின்பற்றும் மக்கள் ஆவர். இவர்கள் அமெரிக்காவின் பென்ஸில்வேனியா, ஒஹையோ மற்றும் இண்டியானா ஆகிய மூன்று மாகாணங்களில் அதிக அளவு வாழ்கின்றனர். மிகவும் எளிமையான வாழ்க்கையை இவர்கள் கடைபிடிக்கின்றனர். இவர்களின் முதன்மையான கொள்கையானது விவிலியத்தில் குறிப்பிப்பட்டிருப்பதை அவ்வாறே பின்பற்றுவது, அதில் கூறப்படாத எதையும் ஏற்றுக்கொள்ளக்கூடாது என்பதுமாகும் இதனால் விவிலியத்தில் கூறப்படாத புதுமைகளான அறிவியல் வளர்ச்சியின் விளைவுகளான மின்சாரப் பொருட்கள், பெட்ரோல் வாகனங்கள் போன்ற நவீன அறிவியல் உபகரணங்கள் எதையும் இவர்கள் உபயோகப்படுத்துவதில்லை. சமையலுக்கு விறகுகளையும், பயணத்திற்கு குதிரை வண்டிகளையும் பயன்படுத்துகின்றனர் இரவில் வெளிச்சத்திற்கு எண்ணெய் விளக்குகளையே பயன்படுத்துகின்றனர். இதனால் இவர்கள் பிற சமூக மக்களிடமிருந்து தனிமைப்பட்டு வாழ்கின்றனர்.
மேற்கோள்கள்
பகுப்பு:அமெரிக்க கிறித்தவர்கள்
சங்ககிரி மலைக்கோட்டை
சங்ககிரி மலைக்கோட்டை (Sankagiri hill) சேலம் மாவட்டத்தில் சங்ககிரி வட்டத்தில் 'சங்கரி துர்க்கம்' என்ற மலையின் மேல் காணப்படும் கோட்டையாகும். இது சேலத்திலிருந்து 35 கிமீ மேற்கில் அமைந்துள்ளது.
வரலாறு
வரலாற்றுச் சிறப்பு மிக்க இக்கோட்டை விஜயநகர அரசர்களால் 14ஆம் நூற்றாண்டில் கட்டப்பட்டது. இக்கோட்டையின் உயரம் 5 கி. மீ. சங்ககிரி மலைக்கோட்டை தமிழகத்தின் மிக உயரமான மலைக்கோட்டையாகும்.
மலையின் அடிப்பகுதியிலிருந்து உச்சிவரை இக்கோட்டையில் ஒன்பது வாயில்கள் உள்ளன. மலையிலுள்ள பாறைகள் மிக அழகான முறையில் செதுக்கப்பட்டு பயன்படுத்தப்பட்டுள்ளன. கோட்டை கட்டப் பயன்படுத்தப்பட்ட செங்கற்களும் மிகவும் உறுதிவாய்ந்தவையாக உள்ளன. கி. பி. பதினேழாம் நூற்றாண்டில் ஐதர் அலி, அவரது மகன் திப்பு சுல்தான் ஆகியோரால் இக்கோட்டை ஆக்கிரமிப்பு செய்யப்பட்டது என அறியப்படுகிறது. 9வது வாயிலில் 1799 என்ற ஆண்டு குறிப்பிடப்பட்டுள்ளது. எனவே இது ஆங்கிலேயர்களால் இவ்வாயில் கட்டப்பட்டிருக்கலாம்.
கோட்டையின் மூன்றாவது வாயிலில் வரதராஜப் பெருமாள் கோவில் உள்ளது. இங்கு இன்றும் வழிபாடு நடத்தப்படுகிறது. இக்கோவிலுள்ள கல்யாண மண்டபத்தில் அமைக்கப்பட்ட தூண்கள் வேலைப்பாடு மிகுந்தவை. இக்கோவிலின் ஒருபகுதி இந்தியத் தொல்பொருள் துறையினரால் புணரமைக்கப்பட்டுள்ளது. 5ஆவது வாயிலை அடுத்து படைவீரர்கள் தங்குமிடம் சிதைவடைந்த நிலையில் காணப்படுகிறது. 5ஆம் 6ஆம் வாயில்களுக்கிடையில் முஸ்லிம்களின் வழிபாட்டுத்தலம் ஒன்றும் அதனருகில் மர்மமான சுரங்கப்பாதை ஒன்றும் உள்ளது. 6ஆவது வாயிலுக்கருகில் வெடிமருந்து வைப்புக் கிடங்கு ஒன்று உள்ளது. கோட்டையின் உச்சியில் சென்ன கேசவப்பெருமாள் கோவில் உள்ளது. முக்கிய விழா நாட்கள் தவிர பிற நாட்களில் இக்கோவிலின் உற்சவர் மலை அடிவாரத்தில் வைக்கப்படுகிறார். மலையடிவாரத்தில் சோமேசுவரசுவாமி கோவில் ஒன்றும் உள்ளது. இக்கோட்டை இந்தியத் தொல்லியல் ஆய்வகத்தி பாதுகாப்பில் உள்ளது.
தீரன் சின்னமலை
இக்கோட்டையில் தீரன் சின்னமலையை ஆங்கிலேயர் 1805ம் ஆண்டு சூலை 31ந் தேதி (ஆடி 18 அன்று) தூக்கிலிட்டார்கள்.
மேற்கோள்கள்
பகுப்பு:தமிழகக் கோட்டைகள் பகுப்பு:தமிழக தொல்லியற்களங்கள் பகுப்பு:சேலம் மாவட்டம்
ஆர். ராமசந்திரன்
ஆர். ராமச்சந்திரன் மலையாளக் கவிஞர்களுள் ஒருவர். இவர் எழுதிய கதைக்கு கேரள அரசின் சாகித்திய அகாதமி விருது கிடைத்தது.
வாழ்க்கைக் குறிப்பு
1923-ல் திருச்சூர் மாவட்டத்தில் தாமரைத்திருத்தியில், ஆர். ராமகிருஷ்ண அய்யர், அன்னபூர்ணேஸ்வரி அம்மாள் ஆகியோருக்கு மகனாகப் பிறந்தார். . உள்ளூர் பள்ளிகளில் படித்து, எறணாகுளம் மகாராஜா கல்லூரியில் மேற்படிப்பை முடித்தார். மலையாளம், ஆஙிலம், சமசுகிருதம் உள்ளிட்ட மொழிகளை நன்கு கற்றவர். மலபார் கிறித்தவக் கல்லூரியில் மலையாளப் பேராசிரியராகப் பணியாற்றினார். . 2005 ஆகஸ்டில் 3 ஆம் நாளில் இறந்தார். . ஏ. கே. விசாலாட்சி என்ற மனைவியும், வசந்தா, முரளி, சுரேஷ், மோகன் என்ற மக்களும் உள்ளனர்.
சான்றுகள்
பகுப்பு:1923 பிறப்புகள் பகுப்பு:2005 இறப்புகள் பகுப்பு:மலையாளக் கவிஞர்கள்
கொடிகுத்தி மலை
கொடிகுத்திமலை (Kodikuthimala) என்பது தென்னிந்திய மாநிலமான கேரளத்தின், மலப்புறம் மாவட்டத்தில் உள்ள மலை வாழிடம் ஆகும். இது மலப்புறத்தின் உதகமண்டலம் என்றும் அழைக்கபடுகிறது. இது வெட்டத்தூர் மற்றும் தாஷ்கோடு கிராமங்களில், கடல் மட்டத்திலிருந்து 522 மீ உயரத்தில் அமைந்துள்ளது. இதன் உயர்ந்த பகுதியானது அம்மினிக்கடன் மலை ஆகும்.
மேற்குத் தொடர்ச்சி மலையைத் தவிர கேரளத்தில் 5 மிகப்பெரிய மலைகள் உள்ளன.
அவைகளில் மூன்று மலப்புரம் மாவட்டத்திலும், ஒன்று பாலக்காடு மாவட்டதிலும்,  ஒன்று கண்ணூர் மாவட்டதிலும் உள்ளனது. உயரத்தைப் பொறுத்தவரை இது மலப்புரம் மாவட்டத்தில் இரண்டாவது மிக உயர்ந்த மலை ஆகும்.
ஆங்கிலேயர்கள் தங்கள் நில அளவையின் போது இந்த மலை உச்சியில் தங்கள் கொடியை ஏற்றிவைத்தனர். இதனால் இது கொடிகுத்திமலை என்ற பெயரைப் பெற்றது. ஏறக்குறைய இரண்டு தசாப்தங்களுக்கு முன்புதான் இந்த மலை கேரள சுற்றுலா வரைபடத்தில் இடம்பெறத் தொடங்கியது. இந்த பகுதியில் சுமார் 70 ஏக்கர் நிலத்தை சுற்றுலாத் துறை பல்வேறு திட்டங்களுக்காக ஒதுக்கியுள்ளது. கொடிகுத்திமலையில் சுற்றுலா பயணிகளின் வசதிக்காக கடல் மட்டத்திலிருந்து 1,713 அடி உயரத்தில், ஒரு காட்சி கோபுரம் அமைக்கபட்டுள்ளது.
மலையின் மாறுபட்ட நிலப்பரப்பு காரணமாக கொடிகுத்திமலையின் உச்சியில் மலையேறுவது ஒரு சவாலான பணியாகும்.
பொதுவாக கொடிகுத்திமலைக்கு பயணம் மேற்கொள்ள சரியான காலம் செப்டம்பர் முதல் மே வரை. இது  பாலக்காட்டில் இருந்து 66 கி.மீ. தொலைவிலும்,  மலப்புரத்திலிருந்து 32 கி.மீ. தொலைவிலும்,  பெரிந்தல்மண்ணையிலிருந்து 9 கி.மீ. தொலைவிலும்,  கோழிக்கோட்டில் இருந்து 82 கி.மீ. தொலைவிலும் உள்ளது
உபி தொடருந்து நிலையம்
உபி தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	உபி	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	இருபத்தி ஆறாவது	தொடருந்துநிலையமாகும். இது	மெக்பர்சன் தொடருந்து நிலையம் மற்றும்	காக்கி புகித் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்